text: Præst siger op i protest
  09 marts 2012 kl. 08.54
  Først meldte Hans Kristian Skibby sig ud af folkekirken i protest mod kirkeminister Manu Sareen (R). Nu siger en sognepræst op i protest mod ministeren.
  Fornylig meldte folketingsmedlemmet Hans Kristian Skibby (Dansk Folkeparti) sig ud af folkekirken i protest mod den moderne linje, kirkeminister Manu Sareen har lagt for folkekirken.
  Nu har sognepræst i Hejnsvig og Vesterhede Frands N. Pedersen op i protest mod ministeren.
  Opsigelsen sker i kølvandet på de store frustrationer over ministeren, som 12 navngivne præster i sidste uge fremførte i JydskeVestkysten.
  Blandt kritikpunkterne var, at Manu Sareen ifølge de 12 præster driver folkekirken som en forvaltning og ikke et trossamfund.
  Manu Sareen tager opsigelsen med ro:
  - Præster har ligesom alle andre frihed til at søge et andet job, siger ministeren.
  